Wilhelm Maximilian Carpelan
Store norske leksikon,Kunst og estetikk,Bildende kunst,Samtidskunst,Internasjonale tegnekunstnere
Wilhelm Maximilian Carpelan var en finskfødt svensk tegner, grafiker, kartograf, landmåler og offiser i den svenske hæren. Gjennom reiser over fjellet mellom Christiania (nå Oslo) og Bergen, og i Telemark, tegnet Carpelan landskap som i stor grad hadde vært ukjent for andre enn de med lokal tilhørighet. Motivene ble gjengitt i plansjeverk og på utstillinger.
Landskapsskildringer av Norge Han deltok som offiser i felttogene 1808–1814 og var 1819–1824 adjutant hos den svenske stattholder i Christiania. Han ble godt kjent med Norge gjennom flere reiser, ofte sammen med kunstneren Johannes Flintoe og naturforskeren Chr. Hansteen.Hans landskapsskildringer i tegning, oljemaleri og akvarell ble modell for plansjeverket Voyage pittoresque aux alpes norvégiennes (1821–1823). I svensk oversettelse er tittelen «Pittoresk resa i de norska fjällen». Verket regnes som hans hovedverk og består av tre sammenbundne hefter med illustrasjoner utført i akvatint. Siden fulgte Vues norvégiennes (1826–1827). Han utga på samme tid et kart over Sør-Norge. Les mer i Store norske leksikon Wilhelm Carpelan i Norsk kunstnerleksikon grafikk kart Litteratur Danbolt, Ingrid Fuglerud. (2009). En offiser og kunstner i de norske fjell. (Masteroppgave). Universitetet i Oslo. Carpelan, W.M. (1821). Voyage pittoresque aux alpes norvegiennes. Stockholm. Fulltekst på Nasjonalbiblioteket